געגועים למלכות מספר אחד
פינת טשרניחובסקי על הגג, בשתיקתו המשורר מתעטף; אתמול איבד את הנעליים ועכשיו הוא יחף; אין תגובה בינתיים מכחולת העיניים בסמטת יל"ג במרתף; ובקומה רביעית, בקומה רביעית מתאמן מתופף.; היה פעם בית לבן בחולות שרדפו פרדסים; החושך עלה מן הדיונות, כן, ובמרפסת דלקו פנסים; הזמן הבשיל תמורות, הו, כן, ונעשו מעשים; אז למה פותחים את התיק שלך, אמא, מה השוטרים מחפשים?; אחד עם מבט מבגדד, ואחד עם מבט מהמחנות; כל אחד עובד בחייו הרבה מיני נסיונות; בכל הקומות כל מיני אנשים מכל מיני מקומות,; ובלילות החמים האלה חולמים כל מיני חלומות.; פנים לבנות בחלונות והן פתוחים לכל חשד; זקן מזויין בתת מקלע וזקנה עם רובה ורימון יד בשד; הראש מנסה לתפוס, כן, והרגלים כמו בסד; הם אומרים אין ברירה, אמא, הם עוד יכניסו אותך למוסד.; צופר משטרה מייבב ברחוב, טמבורין ולטאה על הקיר; איך שגפן מטפסת על בית ערבי, קריר מחוץ לעיר; מה קורה לטובים שהולכים לחיל האוויר?; איך תתני להם שיר, אמא? השיר שלך כל-כך שביר.; סימפוניה של מסחר וחדשות, ואז הרדיו כדבר אלוהים חיים; חזן בעל שם טוב מזמין את כולכם לבלות איתו ימים נוראים; קבצן מקשקש בכוס שבורה, מתגלה בבגדים בלויים; קבר אחים גם יחד, אמא, הנה מה טוב ומה נעים.; ילד בוכה וחייל נכה, והאוטובוס אינו עוצר; שלום חטוף בחדרי מדרגות וחורש לא ניגש אל קוצר; קווים נמתחים ושליחים נשלחים, צבא מתבצר; ובימים ההם קם מלך בארץ וסיעת ליצנים בחצר.; ידיים אסורות, אם כן, כתבו לכם שורות,; ומשקיעים מעונינים להסריט; הר סיני עוד בידי כוחותי,; אבל לוחות הברית בארצות הברית.; שלום לך מלכות,; שלום לך עצבות,; התכתבות בלתי אפשרית.; התפריט כרגיל, אמא, הבדידות בשירה העברית; התפריט כרגיל, אמא,; הבדידות בשירה העברית.; 